Karl Brjullov

Karl Pavlovitš Brjullov (; 23. joulukuuta (J: 12. joulukuuta) 1799 Pietari – 23. kesäkuuta (J: 11. kesäkuuta) 1852 Manziana lähellä Roomaa) oli venäläinen taidemaalari. Hän oli ensimmäinen kansainvälistä kuuluisuutta saanut venäläinen taidemaalari. Häntä pidetään keskeisenä hahmona Venäjän maalaustaiteessa siirryttäessä uusklassisismista romantiikkaan.britannica.com: Karl Pavlovitš Brjullov == Elämäkerta == Karl Brjullov syntyi Pietarissa ranskalaistaustaiselle Pavel Ivanovitš Brulleaulle ja tämän venäjänsaksalaiselle vaimolle Maria Ivanovna Schroederille. Carle Brulleau (nimen oikeinkirjoitus ennen vuotta 1822) tunsi lapsuudessaan vetoa Italiaan. Huolimatta koulutuksestaan Keisarillisessa taideakatemiassa vuosina 1809–1821, Brjullov ei koskaan omaksunut professoreidensa opettamaa ja veljensä, arkkitehti ja akvarellisti Aleksandr Brjullovin edistämää klassista tyyliä. Ansioiduttuaan lupaavana ja mielikuvituksellisena opiskelijana, hän lähti vuonna 1822 Taiteilijain kannustamisyhdistyksen stipendin tukemana veljensä Aleksandrin kanssa Venäjältä Roomaan, jossa hän työskenteli vuoteen 1835 asti muotokuva- ja laatukuvamaalarina. Hän sai jonkin verran mainetta historiamaalauksillaan. Brjullovin tunnetuin taulu Pompejin viimeinen päivä (1830–1833) on leveä sommitelma, jota Aleksandr Puškin ja Nikolai Gogol vertasivat Rubensin ja Van Dyckin parhaimpiin teoksiin. Se aiheutti sensaation Italiassa ja kasvatti Brjullovin mainetta. Tämän taulun viimeistelyn jälkeen hän palasi voittoisasti Venäjälle, jossa hänestä tuli useiden aristokraattien ja älykköjen ystävä. Hän sai viran Keisarillisessa taideakatemiassa. Opettaessaan akatemiassa vuosina 1836–1848 hän kehitti muotokuvatyylin, jossa yhdistyivät uusklassisismin yksinkertaisuus romanttisiin suuntaviivoihin. Hänen terveytensä heikkeni rajusti hänen työstäessään Iisakinkirkon kattomaalauksia. Lääkäreidensä kehotuksesta Brjullov lähti Venäjältä Madeiralle vuonna 1849 ja vietti elämänsä kolme viimeistä vuotta Italiassa. Hänet on haudattu Rooman protestanttiselle hautausmaalle. ==Teoksia== Image:Brjullov Italianskoe Utro.jpg|Italialainen aamu 1823 Kielin Taidehalli Image:Brjullov Italianskij Poldenj.jpg|Italialainen keskipäivä 1827 Venäläinen museo Image:Girl gathering grapes in the vicinity of Naples (1827), by Karl Briullov.jpg|Tyttö, rypäleiden keräystä Napolin läheisyydessä 1827 Venäläinen museo Image:Yuliya Samoylova.jpg|Kreivitär Julia Samoilova adoptiotyttärensä Amazilia Paccinin kanssa ennen 1842 Venäläinen museo Image:Fountain of Bakhchisarai.jpg|Bahtšisarain suihkulähde 1849 Puškin-museo Image:Genseric sacking Rome 455 The Sack of Rome, Karl Briullov, 1833-1836.jpg|Rooman ryöstö vuonna 445 1836 Tretjakovin galleria Image:Elena Pavlovna of Russia with daughter Maria by Brullov (1830, Russian museum).jpg|Suuriruhtinas Jelena Pavlova ja hänen tyttärensä 1830 Venäläinen museo Image:1832. BRULLOV VSADNICA1.jpg|Ratsastajatar (Giovannina ja Amacilia Pacini) 1832 Tretjakovin galleria Image:Brullov Virsavia.jpg|Batseba 1832 Tretjakovin galleria Image:Ivan Krylov.jpg|Ivan Krylovin muotokuva 1839 Tretjakovin galleria Image:1839. Brullov shishmarevy.jpg|Šišmarjovin sisarusten muotokuva 1839 == Katso myös == * Aleksandr Brjullov (1798–1877) maalari ja arkkitehti, Karl Brjullovin veli * Pjotr Sokolov (1791–1848), akvarellimaalari, Karl Brjullovin lanko == Lähteet == == Aiheesta muualla == * Galleria Brjullovin teoksista * Briullov's paintings at the Russian Art Gallery * Luokka:Venäläiset taidemaalarit Luokka:Vuonna 1799 syntyneet Luokka:Vuonna 1852 kuolleet Luokka:Romantiikan taiteilijat